14 फेब्रुवारी 2019... जम्मू काश्मीरच्या पुलवामाजवळ एक जबरदस्त स्फोट झाला. या स्फोटात केंद्रीय राखीव पोलीस दलाचा (CRPF) 78 वाहनांचा ताफा सापडला होता. या स्फोटामध्ये 40 जवान जागीच ठार झाले आणि साऱ्या देशात आक्रोश उसळला. 

हे सगळं नेमकं लोकसभा निवडणुकीच्या आधी झालं आणि यावरून राजकारण तापलं. 

याच्या दोनच आठवड्यांनंतर भारताने प्रत्युत्तराचा दावा केला. भारतीय वायु सेनेच्या 'मिराज - 2000' विमानांनी रात्रीच्या अंधारात नियंत्रण रेषा पार करत पाकिस्तानच्या वायव्य पाकिस्तानातील खैबर पख्तुनख्वामधल्या बालाकोट शहरातल्या जैश-ए-मोहम्मद नावाच्या दहशतवादी संघटनेच्या प्रशिक्षण शिबिरांवर एकामागोमाग एक 'सर्जिकल स्ट्राईक' केल्याचा दावा भारताने केला. 

या ऑपरेशनचं सांकेतिक नाव होतं - 'ऑपरेशन बंदर'

याविषयी भारताचे तेव्हाचे परराष्ट्र सचिव विजय गोखले यांनी जाहीर केलं : "या बिगर सैनिकी कारवाईत मोठ्या संख्येने जैश-ए-मोहम्मदचे अतिरेकी, त्यांना प्रशिक्षण देणारे, संघटनेचे मोठे कमांडर आणि आत्मघाती हल्ल्यांसाठी घडवण्यात येणारे जिहादी मारले गेले."

पाकिस्तानचं प्रत्युत्तर

दुसऱ्याच दिवशी पाकिस्तानने प्रत्युत्तरादाखल कारवाई केली. भारताची लढाऊ विमानंही कारवाईसाठी सज्ज होती. या 'डॉग-फाईट'मध्ये भारतीय वायुसेनेच्या मिग-21 ने पाकिस्तानी वायुसेनेचं एक एफ-16 पाडल्याचा दावा भारताने केला. नंतर पाकिस्ताननेही मिग-21 पाडलं आणि विंग कमांडर अभिनंदनना अटक केली. त्यानंतर दोन दिवसांनी त्यांना मुक्त करण्यात आलं. 

बालाकोटच्या या 'सर्जिकल स्ट्राईक'विषयी पाकिस्तान आणि भारताने दावे-प्रतिदावे केले आहेत. पण या पूर्ण प्रकरणाविषयीचे काही प्रश्न अजूनही अनुत्तरीत आहेत. 

सगळ्यांत महत्त्वाचा प्रश्न म्हणजे ज्या उद्देशाने बालाकोटवर 'सर्जिकल स्ट्राईक' करण्यात आला त्यात भारत यशस्वी झाला का?

मरकज सय्यैद अहमद शहीद हे जैश-ए-मौहम्मदच्या त्या मदरशाचं नाव आहे जो प्रत्यक्षात एक आत्मघातकी हल्ल्यांचं प्रशिक्षण देणारा कॅम्प असल्याचं भारताचं म्हणणं आहे. 

'सर्जिकल स्ट्राईक'नंतर पाकिस्तानी लष्करानं पत्रकारांच्या एका गटाला बालाकोटला नेलं, हे खरं आहे. पण ज्या इमारतीवर भारताने हल्ला केल्याचा दावा केला तिथ पर्यंत या पथकाला नेण्यातच आलं नसल्याचा आरोप आहे.

आंतरराष्ट्रीय वृत्तसंस्था रॉयटर्सच्या पत्रकारांनी ही इमारत ज्या टेकडीवर आहे तिथे जाण्याचा प्रयत्न केला. पण पाकिस्तानी लष्करानं त्यांना... \n\nवरील लेखासाठी मला एक चांगले शीर्षक द्या.
बालाकोट एअरस्ट्राईक : 'ते' अनुत्तरित प्रश्न ज्यांची उत्तरं भारत-पाकिस्तानने टाळली